**Հ Ի Մ Ն Ա Վ Ո Ր Ո Ւ Մ**

***«Հայաստանի Հանրապետության կառավարության 2007 թվականի օգոստոսի 30-ի թիվ 1040-Ն որոշման մեջ փոփոխություն կատարելու մասին» ՀՀ կառավարության որոշման ընդունման***

**1. Ընթացիկ իրավիճակը և իրավական ակտի ընդունման անհրաժեշտությունը**

«Հայաստանի Հանրապետության կառավարության 2007 թվականի օգոստոսի 30-ի թիվ 1040-Ն որոշման մեջ փոփոխություն կատարելու մասին» ՀՀ կառավարության որոշման նախագիծը նախապատրաստվել է համանման հարաբերությունները կարգավորող իրավական ակտերը միմյանց համապատասխանեցնելու նպատակով։ 08.12.2021 թվականին ընդունվել է «Հայաստանի Հանրապետության քաղաքացիության մասին օրենքում փոփոխություններ և լրացումներ կատարելու մասին» թիվ ՀՕ-393-Ն օրենքը, որն ուժի մեջ է մտել 25.06.2022 թվականին, դրանով պայմանավորված անհրաժեշտություն է առաջացել փոփոխություններ և լրացումներ կատարել նշված օրենքին առնչվող ենթաօրենսդրական ակտերի, այդ թվում՝ ՀՀ կառավարության 30.08.2007թվականի «Հայաստանի Հանրապետության քաղաքացիություն ստացող անձանց համար Հայաստանի Հանրապետության Սահմանադրության և հայոց լեզվի իմացության ստուգման կարգը սահմանելու մասին» թիվ 1040-Ն որոշման մեջ։

Ելնելով վերոգրյալից՝ ներկայումս ՀՀ կառավարության 23.11.2007թվականի թիվ 1390-Ն որոշման մեջ կատարվել է փոփոխություն, համաձայն որի «հարցաթերթիկ» բառը փոխարինվել է «դիմում-հարցաթերթ» բառերով՝ վարչարարությունը պարզեցնելու և մեկ միասնական փաստաթուղթ սահմանելու համար, ինչով պայմանավորված ևս անհրաժեշտություն է առաջացել կատարել փոփոխություն ՀՀ կառավարության 2007 թվականի օգոստոսի 30-ի թիվ 1040-Ն որոշման մեջ:

**2. Կապը ռազմավարական փաստաթղթերի հետ**

Նախագիծը չի բխում որևէ ռազմավարական փաստաթղթից:

**3. Առաջարկվող կարգավորման բնույթը**

Նախագծով առաջարկվում է համանման հարաբերությունները կարգավորող իրավական ակտերի դրույթները համապատասխանեցնել միմյանց։

**4. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները**

Նախագծի ընդունման դեպքում Հայաստանի Հանրապետության պետական բյուջեի եկամուտների և ծախսերի մասով փոփոխություններ չի առաջանա:

**5. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագիծը մշակվել է ՀՀ ոստիկանության կողմից:

**6. Ակնկալվող արդյունքը**

Նախագծի ընդունման արդյունքում համանման հարաբերությունները կարգավորող իրավական ակտերի դրույթները կհամապատասխանեցվեն միմյանց։

**ՀՀ ՈՍՏԻԿԱՆՈՒԹՅՈՒՆ**